COTTO ทะยาน 15% หลังโชว์งบ Q1 โต 13% อานิสงส์รายได้ขายเพิ่ม-คุมค่าใช้จ่ายดี
COTTO พุ่งแรง 15% หลังโชว์งบ Q1 โต 13% แตะ 212 ลบ. อานิสงส์รายได้ขายเพิ่ม จากความต้องการที่มากขึ้น และมีการควบคุมค่าใช้จ่ายได้อย่างมีประสิทธิภาพ
COTTO พุ่งแรง 15% หลังโชว์งบ Q1 โต 13% แตะ 212 ลบ. อานิสงส์รายได้ขายเพิ่ม จากความต้องการที่มากขึ้น และมีการควบคุมค่าใช้จ่ายได้อย่างมีประสิทธิภาพ
26 เม.ย. 2565

ผู้สื่อข่าวรายงานว่าวันนี้ (26 เม.ย. 2565) ราคาหุ้น บริษัท เอสซีจี เซรามิกส์ จำกัด (มหาชน) หรือ COTTO ณ เวลา 14:59 น. อยู่ที่ระดับ 2.50 บาท เพิ่มขึ้น 0.32 บาท หรือ 14.68% โดยทำจุดสูงสุดที่ 2.56 บาท และทำจุดต่ำสุดที่ 2.14 บาท ด้วยมูลค่าการซื้อขาย 328.91 ล้านบาท

สำหรับราคาหุ้น COTTO ที่ปรับตัวขึ้นมาบนกระดานนั้นเนื่องมาจาก บริษัทฯ ได้รายงานผลประกอบการไตรมาส 1/2565 มีกำไรอยู่ที่ 212 ล้านบาท เพิ่มขึ้น 13% จากงวดเดียวกันของปีก่อนที่มีกำไร อยู่ที่ 187 ล้านบาท ทั้งนี้ผลประกอบการที่เพิ่มขึ้นมาจากบริษัทฯ มีรายได้จากการขาย อยู่ที่ 3.23 พันล้านบาท เพิ่มขึ้น 15% จากงวดเดียวกันของปีก่อน อีกทั้งความต้องการสินเค้าเพิ่มขึ้นอย่างต่อเนื่อง ส่งผลให้ปริมาณการขายกระเบื้องเซรามิกทั้งในประเทศและส่งออกเพิ่มขึ้น 13% ซึ่งราคาขายเฉลี่ยเพิ่มขึ้น 2% นอกจากนี้ยังได้มีการควบคุมค่าใช้จ่ายด้านการบริหารและการปรับปรุงประสิทธิภาพการผลิตอย่างต่อเนื่องเพื่อลดผลกระทบจากต้นทุนการผลิตปรับตัวสูงขึ้นในไตรมาส 1